Do 31. januára 2024 majú povinnosť všetci tí, u ktorých nastala v  roku 2023 zmena týkajúca sa dane z nehnuteľností, podať priznanie. Podať priznanie k dani z nehnuteľností môžete aj elektronicky z pohodlia domova prostredníctvom občianskeho preukazu s elektronickým čipom. Ostatní môžu poslať vyplnené a podpísané priznanie poštou alebo podať osobne na Obecnom úrade v Podhradí.
Kto je povinný podať daňové priznanie k dani z nehnuteľnosti
Daňové priznanie k dani z nehnuteľností za rok 2024 podávajú všetci tí, u ktorých v roku 2023 nastala zmena týkajúca sa dane z nehnuteľností – napr.  predali, kúpili, darovali, zdedili, príp. nadobudli dražbou byt, dom, pozemok, príp. inú nehnuteľnosť, alebo im bolo vydané stavebné či kolaudačné rozhodnutie. Daňové priznanie je povinný si podať ako aj kupujúci (DP vznik), tak aj predávajúci (DP zánik). Priznania je potrebné podať za nehnuteľnosti nachádzajúce sa v k. ú. Podhradie a Konské.

